**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 4.2. 2022**

● **Futures ceny zrnín na burzách k 4.2.2022**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 265,50 | III.´22 | *▼* |
| CBoT Chicago | 244,75 | III.´22 | *▼* |
| BÉT Budapešť | - | - | *-* |
| KBB Bratislava | 275,00 | III.´22 | *-* |
| **Kukurica** | | | |
| MATIF Paríž | 251,75 | III.´22 | *▲* |
| CBoT Chicago | 198,92 | III.´22 | *▲* |
| BÉT Budapešť | 259,00 | III.´22 | *▲* |
| KBB Bratislava | 240,00 | III.´22 | *-* |
| **Repka olejka** | | | |
| MATIF Paríž | 696,50 | V.´22 | *▼* |
| KBB Bratislava | 641,00 | III.´21 | *-* |

*Kurz (NBS): EURO/USD: 1,1464 ▲; EURO/HUF: 352,92 ▼*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 4.februáru 2022**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **281,00** | ▼ | DS | DE | Hamburg | **256,00** | ▼ | DS | DE | Mannheim | **264,50** | ▼ | DS |
| FR | Rouen | **269,83** | ▼ | DP | FR | Rouen | **252,83** | ▼ | DP | FR | Bordeaux | **-** | - | DP |
| BE | Brusel | **291,00** | ▲ | DP | BE | Brusel | **266,00** | ▼ | DP | HU | Transdanubia | **253,33** | ▲ | FG |
| HU | Transdanub | **303,45** | ▲ | FG | HU | Transdanub | **-** | - | FG | AT | Viedeň | **-** | - | DS |
| AT | Viedeň | **313,50** | ▼ | DS | AT | Viedeň | **246,00** | - | DS | PL | Zachodni | **-** | - | DF |
| PL | Slaski | **-** | - | DF | PL | Zachodni | **-** | - | DF | RO | Mutenia | **235,00** | ▲ | DS |
| CZ | Praha | **267,03** | ▼ | DF | CZ | Praha | **-** | - | DF | SK | Bratislava | **205,05** | ▼ | DP |
| RO | Mutenia | **280,30** | ▲ | DS | RO | Mutenia | **235,40** | ▼ | DS | **raž potravinárska** | | | | |
| SK | Bratislava | **280,64** | ▲ | DP | SK | Bratislava | **-** | - | DP | DE | Hamburg | **270,00** | ▼ | DS |
| **pšenica kŕmna** | | | | | **jačmeň sladovnícky** | | | | | CZ | Praha | **-** | - | DF |
| DE | Hamburg | **277,50** | ▼ | DS | DE | Mannheim | **-** | - | DS | AT | Viedeň | **-** | - | DS |
| HU | Transdanub | **-** | - | FG | CZ | Praha | **-** | **-** | DF | **pšenica tvrdá** | | | | |
| PL | Slaski | **-** | - | DF | FR | Rouen | **-** | **-** | DP | ES | Cordoba | **540,00** | - | DS |
| AT | Wels | **-** | - | DS | PL | Zachodni | **-** | - | DF | FR | La Pallice | **470,58** | - | DP |
| SK | Bratislava | **-** | - | DP | SK | Bratislava | **-** | **-** | - | IT | Bologna | **552,50** | ▲ | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 5.týždňu 2022 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 300 - 320 | 260 - 310 | 220 - 270 |
| **kvalita A** | 280 - 300 | 240 - 260 |  |
| **kvalita B** | 270 - 280 | 220 - 240 |  |
| **Pšenica kŕmna** | 250 - 270 | 200 - 240 | 220 - 240 |
| **Jačmeň sladovnícky** | 240 - 280 | - | - |
| **Jačmeň kŕmny** | 200 - 210 | 250 - 300 | 220 - 240 |
| **Kukurica na zrno** | 220 - 240 | 230 - 270 | - |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Cikatricis, Ing. Jakubička, Ing. Papp; Ing. Slocik; Ing. Krajanec.*

● **Komentár**

Podľa **FAO-AMIS**, rýchlo sa šíriaci variant Omikron priniesol ďalšiu vlnu ekonomickej nestability. Energia, hnojivá a cena dopravy sú naďalej vysoké a geopolitické napätie prispelo k ešte väčšej neistote na trhoch. V tomto kontexte a s ohľadom na trvajúci silný dopyt, svetové ceny potravín rastú na úroveň, aká tu nebola od r.2011. Index svetovej ceny potravín (FFPI) dosiahol maximum **v januári 2022** (*oproti priemernému stavu v rokoch 2014-2016, t.j. hodnota 100*), keď **FFPI = 135,7 bodov**. Cena potravín začala stúpať v máji roku 2020, s miernym poklesom v jarných mesiacoch roka 2021 (viď graf vľavo).

**Svetové ceny komodít** v priebehu roka 2021 taktiež rástli. Najvýraznejšie rástla cena rastlinných olejov (*vegetable oils*) – do januára 2022 dosiahli historicky najvyššiu hodnotu 185,9 bodov (*oproti priemeru rokov 2014-2016, t.j. hodnota 100*). Ceny obilnín (*cereals*) rástli miernejšie, medziročne asi o 12%, aktuálne sú na úrovni 140,6 bodu. Stúpali aj ceny mäsa (*meat*), mlieka (*dairy*) a cukru (*sugar)* (viď graf vpravo).



Ponuka pšenice, zvlášť kvalitnej, je vo svete veľmi úzka. Výhľady na produkciu sóje sa zhoršili kvôli nepriaznivému vývoju počasia v Južnej Amerike. Keďže makroekonomické tlaky zrejme vytrvajú a dopyt by mal zostať silný, budú veľmi dôležité dobré výsledky tohtoročnej úrody, ktorá by zmiernila ceny a pomohla upokojiť svetové trhy s potravinami.

**Pšenica** by mala, podľa aktuálnych odhadov, v hospodárskom roku 2021/22, dosiahnuť produkciu 775,6 mil.t (FAO-AMIS), resp. 778,6 mil.t (USDA), resp. 781,3 mil.t (IGC). Ponuka by teda mala uspokojiť spotrebu. Svetové zásoby pšenice ku koncu roka opäť vzrástli na 287,5 mil.t, hlavne v Ruskej federácii a USA kvôli nižším vývozom.

Produkcia **kukurice** v r.2021/22 dosiahla rekordnú úroveň 1 200,3 mil.t (FAO-AMIS), resp. 1 207 mil.t (USDA), resp. 1 207,4 mil.t (IGC). Hlavne vďaka dobrej úrode v Argentíne, Číne, EÚ, na Ukrajine a v USA prekonala výroba kukurice minuloročnú úrodu o 3,7%. Spotrebataktiež rastie, hlavne vďaka dopytu v Brazílii, Kanade a v Číne. Svetové zásoby zostávajú na vysokej úrovni 293,6 mil.t, väčšinou koncentrované v Číne a USA.

Produkcia **sóje** v r.2021/22 mierne klesla, na 368,4 mil.t, kým spotreba rastie a podobne mierne klesli aj svetové zásoby sóje (48,7 mil.t).

FAO k 2.2.2022 zverejnilo **vývoj cenového indexu** potravín a poľnohospodárskych komodít (od januára 2021 do decembra 2021) – viď grafy:

Cena pšenice na svetovom trhu mierne klesla, kým cena kukurice sa drží na vyšších úrovniach. **Ruská federácia** 17.12.2021 zaviedla vývozné kvóty na zrniny 11 mil.ton, vrátane 8 mil.t pšenice, na obdobie od 15.2. do 30.6. 2022. Kvóta sa zavádza s cieľom obmedziť infláciu domácej ceny potravín a zabezpečiť domácu ponuku (vlani bola na rovnaké obdobie zavedená vývozná kvóta 17,5 mil.t). V Nigérii Centrálna banka 15.12.2021 alokovala takmer 100 mil.USD pre pestovateľov pšenice v 14-tich štátoch, aby rozšírila domácu produkciu obilniny.

Ministerstvo poľnohospodárstva a vidieka **Čínskej ľudovej republiky** 12.1.2022 zverejnilo svoj 14.päťročný pestovateľský plán, ktorý má za cieľ prudko (o 40% do r.2025) zvýšiť domácu produkciu sóje (t.j. na 23 mil.t). Ako súčasť cieľov na dosiahnutie sebestačnosti, päťročný plán chce zmierniť 80%-nú závislosť Číny na dovoze sóje zo svetového trhu a okrem množstva má za cieľ zlepšiť aj kvalitu úrody.

Od 1.1.2022 vošla do platnosti **zmluva celoregionálneho hospodárskeho partnerstva** (RCEP), ktorá je najväčšou obchodnou dohodou o voľnom obchode v rámci 15 krajín (10 ASEAN krajín a Čína, Nový Zéland, Austrália, Japonsko a Južná Kórea).

**Svetové ceny obilnín** (FOB) k 2.2. 2022:

* **Pšenica:** US SRW Mexický záliv: 294,00 €/t, FR Rouen (1.tr.): 274,00 €/t, Ukrajina (potrav.): 271,00 €/t;
* **Jačmeň:** FR Rouen kŕmny: 260,00 €/t, Čierne more kŕmny: 267,00 €/t;
* **Kukurica:** US 3YC Mexický záliv: 258,00 €/t, Bordeaux (FR): 263 €/t, Čierne more (kŕmna): 253,00 €/t.

Zdroje: Európska Komisia, AMIS (Informačný systém trhu s agrokom.), portály búrz.

Spracovala: Ing. Vladimíra Debnárová, tajomník Združenia pestovateľov obilnín.